L 45/1458
BG
Официален вестник на Европейския съюз
24.2.2022 г.
КОМИСИЯ ПИЛОТНИ ПРОЕКТИ
ГЛАВА PP 07 — ИНВЕСТИРАНЕ В ХОРАТА, СОЦИАЛНОТО СБЛИЖАВАНЕ И ЦЕННОСТИТЕ (продължение) PP 07 21
(продължение)
PP 07 21 04
(продължение) Забележки Този бюджетен кредит е предназначен за покриване на поетите задължения по пилотния проект, останали за изпълнение от предходни години.
Научни данни от целия свят сочат, че самотата, липсата на мрежи за подкрепа или на комуникационни умения имат последици за здравето (физическо и психическо) и социални последици за отделните хора, както и икономическо въздействие върху трудоспособността на хората и социалните взаимовръзки.
Самотата има много симптоми (напр. депресия), които понякога могат да бъдат лекувани от медицината, но основните причини за проблема остават неразрешени.
Последиците от самотата получиха широкомащабен израз по време на кризата във връзка с COVID-19, като доказаха отрицателното въздействие на изолацията върху социалното сближаване и психичното здраве.
Въздействието на самотата и COVID-19 ще повлияят значително върху демографията на Европа не само от гледна точка на здравето и социалните връзки, но и върху икономиката чрез производителността.
В условията на бързо развиващ се и променящ се свят, с често повече виртуални, отколкото физически контакти, особено по време на ограничителни мерки, самоизолация или карантина, със застаряващо и разнообразно в културно отношение население и със сложни изисквания по отношение на уменията на работниците и служителите, все по-голям брой хора се чувстват изоставени.
Индивидуалността в обществото води до изолация и с времето се превръща в самота.
В малкото държави, в които са проведени изследвания на самотата преди кризата, предизвикана от COVID-19, около 80% от населението заявяват, че се чувстват самотни от време на време, и устойчиви 10 — 13% — че се чувстват самотни постоянно.
Не само възрастните хора, но особено младото население, са силно засегнати, като стойностите са най-високи при хората в ранна юношеска възраст.
Понастоящем малкото съществуващи проучвания използват различни критерии, различни възрастови групи и определения.
На равнището на Съюза се проведоха няколко инициативи с малък мащаб: — кратък преглед на политиките на тема „Loneliness – an unequally shared burden in Europe“ (Самотата неравномерното разпределение на тежестта в Европа), който представя доказателства и данни по темата, — с проекта VulnerABLE се цели по-добро разбиране на това как най-добре да се подобри здравето на хората, живеещи в уязвими ситуации в условия на изолация, да се набележат и препоръчат основани на факти политически стратегии, както и да се повиши осведомеността за констатациите и да се подкрепи изграждането на капацитет в рамките на държавите членки, — партньорска проверка с участието на няколко държави членки, насочена към проекти, мерки и стратегии за справяне със социалната изолация, самотата и социалното изключване в напреднала възраст, който се проведе през септември 2019 г. в Германия, — Европейското проучване за качеството на живот, в което се предоставя информация за самотата, наред с другото, предстоящия доклад относно „Живота, работата и COVID-19“.
Въпреки че тези дейности предоставят различни и частични перспективи за самотата, е очевидно, че е необходимо всеобхватно проучване, използващо сравними данни, за да се получи по-пълна представа и да се осигурят ефективни и устойчиви решения с участието на заинтересованите страни.
По този начин проучването следва да осигури нова добавена стойност, като същевременно се избегне дублиране.
Самотата и нейното трайно въздействие върху социалното изключване и психичното здраве, се срещат във всички възрастови групи и при двата пола.
В повечето държави самотата е по-тежка за мъжете, въпреки че данните са оскъдни.
Както изглежда разделението между Изтока и Запада и между Севера и Юга намира отражение и върху различията между половете, като на Изток най-вече жените съобщават, че страдат от самота, докато в Западна Европа – повече засегнати са мъжете.